Nafarroako Parlamentuko Mahaiak, 2019ko irailaren 2an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Miguel Bujanda Cirauqui jaunak aurkeztutako galdera, nekazaritzako elikagaien industrian inbertitzeko laguntzen deialdiari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2019ko irailaren 2an

Lehendakaria: Unai Hualde Iglesias

GALDERAREN TESTUA

Nafarroako Gorteetako kide den eta Navarra Suma talde parlamentarioari atxikia dagoen Miguel Bujanda Cirauqui jaunak, Legebiltzarraren Erregelamenduko 188. artikuluan eta hurrengoetan ezarritakoaren babesean, galdera hau aurkezten du, idatziz erantzun dakion:

1. Ikusirik nekazaritzako elikagaien industrian inbertsiorako laguntzen beharra dagoela, S3an sarturiko sektore estrategiko gisa, zergatik ez da egin, 2017. urteaz geroztik, laguntza-lerro horretarako deialdi berririk?

2. Zer asmo darabil Gobernuak deialdi hori, Nafarroako ekonomiarako hain garrantzitsua den sektore horretarako esanguratsua dena, berriro ateratzeko? Zein epe aurreikusten da berriro ateratzeko? Sektoreak Nafarroan duen garrantzia ikusirik, urte anitzekoa izanen litzateke?

3. Zer egoeratan dago gaur egun?

Iruñean, 2019ko uztailaren 4an

Foru parlamentaria: Miguel Bujanda Cirauqui